Diari Oficial de la Generalitat Valenciana


Sumari del DOGV 3094, del 07-10-1997 (1997/10136)

RESOLUCIÓ de 24 de juliol de 1997, del conseller d'Obres Públiques, Urbanisme i Transports, d'execució de la sentència número 198, de 12 de març de 1997, de la Sala Contenciosa Administrativa del Tribunal Superior de Justícia de la Comunitat Valenciana, Secció Primera, sobre la suspensió de l'aprovació definitiva del programa d'actuació urbanística i pla parcial Laboratorios Radio, SA, del municipi de Llíria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3094

Data del DOGV
:   07-10-1997

Secció del DOGV
:   ADMINISTRACIÓ DE JUSTÍCIA - CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/10898


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3332 RESOLUCIÓ de 24 de juliol de 1997, del conseller d'Obres Públiques, Urbanisme i Transports, d'execució de la sentència número 198, de 12 de març de 1997, de la Sala Contenciosa Administrativa del Tribunal Superior de Justícia de la Comunitat Valenciana, Secció Primera, sobre la suspensió de l'aprovació definitiva del programa d'actuació urbanística i pla parcial Laboratorios Radio, SA, del municipi de Llíria. [97/M10347]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el recurs número 1/1496/1994, interposat per Laboratorios Radio, SA, contra la Resolució de 13 d'abril de 1994, de la Conselleria d'Obres Públiques, Urbanisme i Transports que desestima el recurs formulat contra l'acord anterior, sobre la suspensió de l'aprovació definitiva del programa d'actuació urbanística i pla parcial Laboratorios Radio, SA, del municipi de Llíria, ha sigut dictada la sentència número 198, de 12 de març de 1997, la part dispositiva de la qual diu així:
  
"Decidim:
  
Estimem en part el recurs contenciós administratiu interposat per Laboratorios Radio, SA, contra les resolucions de 13 d'abril de 1994, de 27 de setembre de 1994 i de 9 de gener de 1995, de la Conselleria d'Obres Públiques, Urbanisme i Transports de la Generalitat Valenciana, que fan referència a l'aprovació del programa d'actuació urbanística del pla parcial Laboratorios Radio, SA, i declarem, d'una banda, que cal eliminar de la Resolució de 13 d'abril de 1994 el contingut de l'últim paràgraf en els fonaments de dret, quart i, en aquest sentit, considerar contràries al dret les resolucions administratives impugnades i anul·lat el paràgraf esmentat, i de l'altra banda, desestimar la pretensió continguda en la súplica de la demanda, últim paràgraf, relativa al fet que, en aquest moment, assumisca l'administració el contingut de l'Informe de la Direcció General de Carreteres de 21 d'abril de 1995. Tot això, sense l'expressa condemna de costes".
  
Per això, de conformitat amb els articles 103 i següents de la Llei Reguladora de la Jurisdicció Contenciosa Administrativa, resolc:
  
Ordenar que es complisca, en els mateixos termes, la sentència ferma número 198, de 12 de març de 1997, del Tribunal Superior de Justícia de la Comunitat Valenciana.
  
València, 24 de juliol de 1997.- El conseller d'Obres Públiques, Urbanisme i Transports: Luis Fernando Cartagena Travesedo.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Conselleria d'Obres Públiques,
  
Urbanisme i Transports